הסרט גרף 27.2 מיליון דולר מ-20 שווקים ביום הפתיחה שלו, ובכך התעלה על יום הפתיחה של "דוקטור סטריינג'" ב-153% ושל "באטמן" ב-210%, אך עדיין ניצב בפיגור של 4% מ". ביחס להקרנות בתקופת המגפה, לסרט היה יום הפתיחה הטוב ביותר בפיליפינים ובתאילנד, בשניהם הסרט גרף 1.2 מיליון דולר, והיה ליום הפתיחה השני הטוב ביותר במקסיקו (8 מיליון דולר), אוסטרליה (4 מיליון דולר), צרפת (3 מיליון דולר), איטליה (2.2 מיליון דולר), גרמניה (1.8 מיליון דולר), ברזיל (5.1 מיליון דולר), הונג קונג, וייטנאם, איחוד האמירויות הערביות, ישראל, צ'כיה, פורטוגל, יוון, קרואטיה, סלובניה ובוסניה. ביפן, לסרט היה יום הפתיחה השני ברווחיותו במהלך המגפה, והפך לבכורה השלישית הטובה ביותר עבור כל סרט מארוול במדינה, אחרי " ו"ספיידרמן: אין דרך הביתה". אולפני וולט דיסני החזיקה בשיא של יום הפתיחה השנייה ברווחיותה בדרום קוריאה, אחרי "". במלזיה, הסרט גרף 1.6 מיליון דולר ביום הפתיחה שלו והפך לשני ברווחיותו בתולדות המדינה. הסרט גרף 6 מיליון דולר ביום הפתיחה שלו בבריטניה, והפך לשלישי ברווחיותו במהלך המגפה ולהקרנת הבכורה הגדולה ביותר של 2022. מלבד שיאי יום הפתיחה, הסרט גרף 10.3 מיליון דולר מהקרנות טרום-הבכורה שערך באמריקה הלטינית. נכון ל-3 ביוני 2022, השווקים הגדולים של הסרט הם קוריאה הדרומית (49 מיליון דולר), בריטניה (47.9 מיליון דולר), מקסיקו (38.7 מיליון דולר), ברזיל (31.4 מיליון דולר), אוסטרליה (24.8 מיליון דולר), גרמניה (21.1 מיליון דולר), צרפת (20.8 מיליון דולר), אינדונזיה (20.5 מיליון דולר) והודו (20.1 מיליון דולר).
באפריל 2022, הסרט רשם את שיא מכירת הכרטיסים מראש הגבוהה ביותר דרך האתר "Fandango" מאז מכירת הכרטיסים עבור "אין דרך הביתה". בנוסף, האתר "Boxoffice Pro" העריך שהסרט יגרוף בין 190–210 מיליון דולר בארצות הברית ובקנדה בסוף השבוע הפותח שלו, עם ברוטו מקומי כולל של 450–560 מיליון דולר. עד שבוע עלייתו לאקרנים, הוערך כי הסרט יגרוף 160–180 מיליון דולר מ-4,400 בתי קולנוע.
תגובת הקהל.
באתר הביקורות "Rotten Tomatoes", הסרט זכה לציון 75% על בסיס 310 ביקורות, עם דירוג ממוצע של 6.5/10. הקונצנזוס של האתר כתב כי באתר הביקורות המשוקללות "Metacritic", הסרט זכה לציון 62/100 על בסיס 59 ביקורות, דבר המצביע על "ביקורות חיוביות לרוב". צופים שנשאלו על ידי האתר "CinemaScore", העניקו לסרט ציון ממוצע של "B+", בעוד שהאתר "PostTrak" דיווחה ש-82% מהצופים נתנו לו ציון חיובי, וש-69% מתוכם הצהירו שאכן ימליצו עליו לאחרים.
קישורים חיצוניים.
ביקורות:
Nevermind (שיר)
"Nevermind" הוא שיר של הזמר הישראלי דניס לויד. נכון ליולי 2019 צבר מעל ל-500 מיליון השמעות ברשת הזרמת המדיה ספוטיפיי. במגזין "טיים" הופיע השיר כאחד מ"שירי הקיץ".
אבאקן (נהר)
האבאקן (ברוסית: Абакан), (דם דובים בחקסית), הוא נהר ברפובליקת חקסיה, רוסיה, שנוצר ממפגש הנהרות בולשוי אבאקן ומלי אבאקן, הנהר יוצא מהרי סייאן וזורם צפונה ומשתלב עם נהר יניסיי, הוא באורך של כ-514 ק"מ ומנקז שטח של 32,000 קמ"ר. הנהר משמש להובלת עצים ולהשקיה.
העיר אבאקן שוכנת במפגש הנהר עם נהר יניסיי.
האלאסאן
האלאסאן (בקוריאנית 한라산 "הר האלא".) הוא הר געש באי ג'ג'ו השייך לדרום קוריאה.
ההר הוא אחד משלושת ההרים הקדושים ביותר בדרום קוריאה. כמו כן הוא ההר הגבוה ביותר בדרום קוריאה, כאשר הוא מתנשא לגובה 1,950 מ' מעל פני הים.
רקע ופעילות געשית.
האי ג'ג'ו כולו נוצר מהתפרצויות געשיות תת-ימיות חוזרות ונשנות לפני 0.5-2 מיליון שנה. לפני כ-37,000 שנה התרחשה התפרצות לבה גדולה שיצרה את החלק המערבי של הלוע בפסגת ההר. לאחר מכן, לפני כ-20,000 שנה התרחשה התפרצות מאגמה בחלק המזרחי של הלוע וכשהמאגמה התקררה, התקבלה צורתו הנוכחית.
למרות היותו בעל צורת מגן, הוא מסווג כהר געש מרוכב ולא כחרוט מגן.
על פי מחקר שנערך על ידי המכון הקוריאני למדעי כדור הארץ (KIGAM), ההתפרצות הוודאית האחרונה מתוארכת ללפני כ-5,000 שנה, מה שמסווג את הר הגעש כפעיל. עם זאת, אין לדעת האם ומתי תהיה התפרצות נוספת. במקרה שאכן יתפרץ, צופים כי ההתפרצות תהיה מסיבית המסוגלת לכסות את כל האי.
בהיסטוריה של גוריו, המתאר את שושלת גוריו, מופיעות עדויות להתפרצויות באי בשנים 1002 ו-1007, אך לא נכתב שם איפה בדיוק התרחשו ההתפרצויות ולא נמצאו ראיות התומכות בכך לבינתיים.
טיפוס.
האלאסאן נחשב הר קל יחסית לטיפוס. קיימים כמה מסלולים מסודרים, כאשר אורכם אינו עולה על 10 ק"מ (הלוך חזור) וניתן לעלות ולרדת באותו יום.
מסלול סונגפאנאק (Seongpanak/성판악) - מתחיל בסונגפאנאק שממזרח להר ומסתיים בפסגה, שם ניתן לראות את הלוע.
אורכו 9.6 ק"מ וזהו המסלול הארוך ביותר, אך לא הקשה ביותר. כל כיוון לוקח בערך 4.5 שעות.
כמחצית הדרך השיפוע מאוד מתון. לאחר מכן נהיה תלול וב20 דקות האחרונות מאוד תלול.
מסלול גוואנומסה (Gwaneumsa/관음사) - מתחיל בגוואנומסה שמצפון להר ומסתיים בפסגה, שם ניתן לראות את הלוע.
אורכו 8.7 ק"מ וזהו המסלול הקשה ביותר. כל כיוון לוקח בערך 5 שעות.
כשליש הדרך, עד עמק תאמנה השיפוע מתון. לאחר מכן נהיה תלול.
מסלול אורימוק (Eorimok/어리목) - מתחיל באורימוק שמצפון מערב להר ומסתיים במחסה וויטסה אוראום (witsea oreum shelter). בשנת 1994 נאסר להמשיך לעלות לפסגה כחלק מהמאמצים לשימור הטבע.
אורכו 6.8 ק"מ,הוא נחשב לקל והוא השני הכי קצר מבין המסלולים. כל כיוון לוקח בערך 3 שעות.
מסלול יונגסיל (Yeongsil/영실) - מתחיל ביונגסיל שמדרום מערב להר ומסתיים במחסה וויטסה אוראום גם כן, מאותה סיבה.
אורכו 5.8 ק"מ, הוא הקצר ביותר וכן הקל ביותר. כל כיוון לוקח בערך שעתיים וחצי.
אמונות.
מיתולוגיות ואמונות עממיות.
שם הלוע בפסגת ההר הוא בנגנוקדאם (백록담) ומשמעותו היא "אגם האיילים הלבנים". מקור השם מאגדה בה 100 רוחות אלמותיות נהנו לרכב על איילים עד לאגם.
על פי מיתולוגיה ג'גואית, אלת הבריאה יצרה את ההר בעזרת שבעה אתים ענקיים מלאים באדמה. יום אחד היא הכינה מרק בקדרה ענקית ל-500 ילדיה ובטעות נפלה וטבעה בו. בזמן שילדיה אכלו את המרק, סיפר הקטן מביניהם מה קרה ומרוב צער הילדים בכו ובכו עד שנהפכו לאבן. כיום פסלוני הילדים האלה פזורים בכל האי.
בלוע הר הגעש קיים אגם, אשר רבים מאמינים כי רוחות חיות בו. במורד ההר יש מערה בודהיסטית בעלת כוחות ריפוי.
ברחבי המדרונות המיוערים של ההר גדלה בעבר פטריה מקודשת. רבים מאמינים כי הפטריה הזו למעשה הייתה אמניטה מוסכריה. על פי זאת ייתכן כי אנשים אכלו את הפטריה, ראו הזיות ושייכו אותן לכוח רוחני מיסטי של ההר.
בהיבט הפוליטי.
לעיתים מוזכר ההר בהקשרים פוליטיים הנוגעים לאיחוד דרום קוריאה וצפון קוריאה. מקבילים בין האלאסאן לבין פקטוסאן, ההר המקודש ביותר בקוריאה, עקב מאפיינים מיוחדים אך דומים של השניים ולעיתים עושים זאת בעזרת הדימוי לאום-יאנג (המקביל הקוריאני ליין-יאנג הסיני): שני ההרים מקודשים מאוד; שניהם הגבוהים ביותר בארצם; האלאסאן נמצא בחלק דרומי מאוד של דרום קוריאה ופקטוסאן נמצא בחלק מאוד צפוני של צפון קוריאה; שניהם הרי געש וכן בשניהם קיים אגם בלוע בפסגת ההר.
בספטמבר 2018 נשיא דרום קוריאה, מון ג'יאה-אין הגיע ללוע בפסגת פקטוסאן (אירוע בעל משמעות דיפלומטית רבה) והועלתה השערה שאולי גם נשיא צפון קוריאה, קים ג'ונג-און יבצע מהלך דומה ויעלה לפסגת האלאסאן. עד כתיבת שורות אלה, יולי 2019 זה עוד לא קרה.
קישורים חיצוניים.
אתר לתיירות בקוריאה
גונבים את הבשורה
גונבים את הבשורה הוא ספר המאגד את יצירותיו הבולטות ביותר של מרדכי שלו. מסה מרכזית בספר היא "גונבים את הבשורה", שפורסמה לראשונה בכתב העת אלפיים ומכאן שם הספר.
במשך חייו סירב שלו להוציא ספר שיכנס את יצירותיו. רק סמוך למותו הביע שלו את הסכמתו, וילדיו הוציאו את הספר כ-4 שנים לאחר מותו.
הספר יצא לאור בשנת 2018 בהוצאת דביר.
הספר.
במסה המרכזית, "גונבים את הבשורה", ניגש מרדכי שלו לפרשנות "מחכים לגודו" של סמואל בקט. במסה מציג מרדכי שלו את שיטתו הגורסת "פתרון" ל"חידות" ספרותיות ותרבותיות מרכזיות, ומציב את בעיית היהודים אחרי אושוויץ במוקד התרבות האירופית. עיקרי "פתרונו" של שלו הם שה"חידה" עוסקת בתגובת בני התרבות האירופאית להשתלטות היהדות (בדמות הנצרות) על עולמם האלילי, תגובה הנעה בין זעם רצחני לבין ניסיון לרשת את היהודים ולגנוב את הבשורה שנועדה להם (כפי שמרמז שם המאמר), שכן:
בפרשנות לקטע מפורסם מתוך 'סיפור על אהבה וחושך', שבו מנסה עוז הצעיר, בימים לפני החלטת החלוקה, לשכנע צעירות ערביות שיש די מקום לשני עמים בארץ ישראל, כותב שלו: .
למסות אחרות יש אופי בלשי מובהק. "שלו בוחר יצירות, חלקן הגדול חידתיות (ואת חלקן האחר הוא הופך בעצמו לחידה), ואז, כמעין הרקול פוארו טקסטואלי, חושף את זהותן האמיתית, כלומר את פרשנותן".
בביקורת על הספק נאמר:
נתן רועי
נתן רועי (נולד ב-22 באוגוסט 1957) הוא עיתונאי, עורך, סופר, מורה ומדריך להיסטוריה, ספרות וארץ ישראל.
ביוגרפיה.
נולד ביפו כנתן שוורץ - זומפף. שירת בצה"ל בחיל התותחנים. לחם במבצע ליטני כרב-סמל סוללת תותחים. הדריך תותחנות שדה בבית הספר לתותחנות שדה והוכתר כמדריך מצטיין.
רועי הוא בוגר האוניברסיטה הפתוחה במדעי הרוח והחברה, מוסמך בהצטיינות במחשבת ישראל במכון שכטר בירושלים ובעל תואר LLB במשפטים ממכללת שערי משפט בהוד השרון.